《解连环》
宋代·黄廷璹

乍寒帘幕。愁灯花正结，又还轻落。弄瘦影、瓶里梅梢，为谁缀陇落，向来新萼。万古千今。算惟有、别情难托。把潘郎鬓绿，尽付雁声，几度寥寞。扁辰暮江旧泊。记携觞就折，烟翠犹弱。温过却、歌夕吟朝，问天道何时，素纤重握。想得文姬，近更苦、云衣香薄。待更阑、试寻梦境，梦回更恶。

作者简介：黄廷璹(生卒事迹均不详)，号双溪。宋朝文人，《全宋词》收录其《解连环》(乍寒帘幕)等6首。